laion/Wikipedia-Exotic huggingface dataset:
גאיוס סיליוס

גאיוס סיליוס (Gaius Silius; בערך 13 – 48 לספירה) היה סנטור רומי, אשר מונה כקונסול המיועד לשנת 49, אך הוצא להורג על ידי הקיסר קלאודיוס בשל הרומן שלו עם הקיסרית ולריה מסלינה. בנו של הקונסול גאיוס סיליוס, סיליוס תואר על ידי המקורות העתיקים כאדם אינטליגנטי, אצילי ומושך. הוא התחתן עם בת האצולה יוניה סילאנה (אנ'), ונבחר לסנאט זמן קצר לפני שנת 47. במהלך השנה הזו הוא דרש בסנאט את אכיפת ה- "Lex Cincia" (אנ'), האוסר קבלת כסף או מתנות תמורת שירותים משפטיים, בניסיון להפיל את אויבו, פובליוס סויליוס רופוס (אנ'), שהעמיד לדין רבים מלקוחותיו של סיליוס. הסנאט קיבל הצעה זו, אך לפני שניתן היה להגיש הצעה רשמית בפני העם, אלה שנועדו להעמיד לדין על פי חוק זה, בהם סויליוס רופוס, פנו לקלאודיוס בבקשה לתקן את החוק על ידי קביעת שכר טרחה מקסימלי שניתן לגבות. לאחר מכן מונה סיליוס לקונסול בשנת 48 (ככל הנראה לשנה שלאחר מכן). הקיסרית ולריה מסלינה וסיליוס הפכו למאהבים. מסלינה אילצה אותו להתגרש מאשתו כדי להתחתן איתה, ביצע ביגמיה והתחתן בפני עדים, בזמן שהקיסר קלאודיוס שהה באוסטיה. סיליוס היה חשוך ילדים ורצה לאמץ את בריטניקוס. טיבריוס קלאודיוס נרקיסוס (אנ') חשף את נישואיהם המדומים ואת המזימה להרוג את קלאודיוס. הקיסר הורה על הוצאתם להורג בשנת 48. אשתו לשעבר, ממנה התגרש בשנת 47, ג'וניה סילאנה, הייתה חברה של אגריפינה הצעירה והשתיים הפכו מאוחר יותר ליריבות מרות. ככל הנראה בגלל תחבולותיה של אגריפינה, היא הוגלתה ומאוחר יותר מתה בטרנטום בשנת 59. מדיה וקבצים בנושא גאיוס סיליוס בוויקישיתוף Smith, pg. 823 Tacitus, Annals, XI:5-6 Tacitus, Annals, XI:7 Tacitus, Annals, XI:26 Anthony A. Barrett, Agrippina: Mother of Nero, (2002), pg. 104 Smith, pg. 824
מועצת השרים של גרמניה המזרחית

מועצת השרים של גרמניה המזרחית (בגרמנית: Ministerrat der Deutschen Demokratischen Republik) הייתה הקבינט והרשות המבצעת של גרמניה המזרחית מאוקטובר 1949 ועד לאיחוד גרמניה מחדש ב-3 באוקטובר 1990. על פי חוקת גרמניה המזרחית, מועצת השרים הוגדרה רשמית כממשלת המדינה. עם זאת, אותה חוקה אישרה רשמית כי מפלגת האיחוד הסוציאליסטי (SED), מפלגת השלטון, היא הגוף המרכזי בממשלה. מכאן שבמשך רוב שנות קיומה, מועצת השרים לא הייתה הסמכות העליונה במדינה, אלא הופקדה על יישום מדיניות המפלגה בפועל. בפרט, השרים היו כפופים למזכיר הוועד המרכזי. הוקמה במקור כגוף של 18 חברים, עד 1989 כללה המועצה 44 חברים. בראש המועצה עומד יושב ראש (Vorsitzender), אשר נהגו לכנותו "ראש ממשלה" במקורות שאינם גרמניים. רשמית, ראש הממשלה כיהן בתפקיד המדיני הבכיר ביותר במדינה. למרות זאת, אף ממזכיר כללי ראשון של המפלגה מעולם לא כיהן במקביל כראש ממשלה. בית הפרלמנט הפרוסי לשעבר (Preußischer Landtag) שימש כמקום מושבה של המועצה מ-1950 עד 1953. מ-1961 עד 1990 היו משרדי המועצה ממוקמים בבית העירייה הישן לשעבר של ברלין בכתובת מספר 47 Klosterstraße. אוטו גרוטווהל (12 באוקטובר 1949 – 21 בספטמבר 1964) וילי שטוף (21 בספטמבר 1964 – 3 באוקטובר 1973) הורסט סינדרמן (3 באוקטובר 1973 – 29 באוקטובר 1976) וילי שטוף (29 באוקטובר 1976 – 13 בנובמבר 1989) הנס מודרוב (13 בנובמבר 1989 – 12 באפריל 1990) לותאר דה מוזייר (12 באפריל – 2 באוקטובר 1990) מדיה וקבצים בנושא מועצת השרים של גרמניה המזרחית בוויקישיתוף
Consideration

Consideration הוא שיר של הזמרת הברבדית ריהאנה מתוך אלבום האולפן השמיני שלה, Anti. השיר נכתב על ידי סיזה, שמשתתפת בשיר, יחד עם ריהאנה ומפיק השיר טיירן דונלדסון. הוא יצא לאור ב-8 בדצמבר 2017 כסינגל שיווקי מתוך האלבום. השיר נועד במקור להיכלל באלבום הבכורה של סיזה, Ctrl, שיצא ב-2017, בשם "LouAnne Johnson", על שם דמותה של מישל פייפר בסרט "סיכון מחושב" מ-1995. סיזה הצהירה שהשיר מזכיר לה את הסרט "במעורב עם היודל מ"הרוע שבפנים" מ-2010. סיזה הוזמנה למפגש כתיבה על ידי ריהאנה, אך בסופו של דבר לא הצליחה לכתוב עבורה מוזיקה חדשה. אולם, במאמץ להרשים את פארל ויליאמס, ביצעה את "Consideration", שריהאנה ביקשה מאוחר יותר לקבל עבור Anti, והשיר נכלל בסופו של דבר באלבומה של ריהאנה. לאחר צאתו של Anti, השיר התברג במצעד הסינגלים הצרפתי במקום ה-63, ובמצעד הסינגלים השוודי במקום ה-72. לאחר ההופעה בטקס פרסי המוזיקה הבריטית, השיר התברג במצעד הסינגלים הבריטי במקום ה-68, ובמצעד ה-R&B הבריטי במקום ה-18. ב-4 באוקטובר 2019, השיר זכה בתואר הכסף מטעם איגוד תעשיית ההקלטות הבריטי, עבור מכירות של 200,000 עותקים. לאחר צאת רמיקסי הדאנס שלו, השיר נכנס למצעד שירי הדאנס קלאב של בילבורד, ובשיאו הגיע למקום הראשון. הוא הפך לשירה ה-33 של ריהאנה שהגיע להישג זה, ובכך הרחיבה ריהאנה את שיאה כאמנית עם מספר השירים השני בגודלו שהגיעו לצמרת המצעד, לאחר מדונה (עם 50 שירים). ריהאנה אף הפכה לאמן הראשון שהכניס שמונה שירים למקום הראשון מתוך אלבום בודד במצעד זה, ושברה את השיא בו החזיקה קייטי פרי, שהכניסה שבעה שירים מ-Teenage Dream למקום הראשון בין השנים 2010-2012. מידע על היצירה "Consideration" באתר מיוזיק בריינז סרטון השיר "Consideration" באתר יוטיוב Harris, Hunter (14 ביוני 2017). "SZA Is Finally in Ctrl: On the Long Road to Her Debut Album". Vulture. נבדק ב-2 במרץ 2018. {{cite news}}: (עזרה) Milazzo, Crissy (6 במאי 2016). "SZA Opens Up About What Her Upcoming Album Will Sound Like". Teen Vogue. נבדק ב-23 ביולי 2016. {{cite news}}: (עזרה) White, Ryan (26 באוקטובר 2017). "how sza became the definitive sound of 2017". i-D. נבדק ב-2 במרץ 2018. {{cite news}}: (עזרה) "British Single Certifications - Rihanna - Consideration". British Phonographic Industry. Select singles in the Format Field. Select Silver in the Certification field. Type Consideration in the "Search BPI Awards" field and then press Enter.{{cite web}}: תחזוקה - ציטוט: others (link) Zellner, Xander (20 בפברואר 2018). "Rihanna Scores Record Eighth No. 1 From 'ANTI' on Dance Club Songs Chart". Billboard. נבדק ב-22 בפברואר 2018. {{cite web}}: (עזרה)
ליזל ווילהוז

ליזל ריידל ווילהוז (בגרמנית: Lisel Riedel Willhaus) הייתה פושעת מלחמה נאצית במלחמת העולם השנייה והייתה אשתו של קצין האס אס גוסטב ווילהוז ומפקד מחנה הריכוז ינובסקה. נולדה בחבל הסאר שבדרום מערב גרמניה למשפחה קתולית, בתו של מנהל עבודה בכיר בתעשיית הברזל שבחבל הסאר והייתה לבלרית במקצועה. לפי עדויות הייתה נוהגת לירות באסירי מחנות ריכוז לשם ספורט ממרפסת ביתה כשאלה היו מובאים לבצע עבודות בקרבת ביתה. למרות ההיסטוריה שלה מימי המלחמה ואחרי המלחמה, החוקרים והתובעים הן מבעלות הברית והן ממערב גרמניה לא הצליחו להעמיד לדין את ווילהאוז. מאחר שמקומה במנגנון ההרג הנאצי לא היה רשמי, ולא היה תיעוד בזמן המלחמה לחיזוק העדויות כנגדה. אף על פי שהייתה בזירת הפשע וביצעה רצח המוני בפומבי, היא לא נשאה באחריות משפטית. התובעים הגרמנים ציינו כי מספר גדול של אנשים העידו נגד ווילהאוז. לא כולם היו ניצולים יהודים, שזיכרונותיהם ועדויותיהם נחשבו פחות מהימנים על ידי בתי משפט גרמניים רבים; ואכן, חלק מאלה שהעידו נגדה היו הקולגות לשעבר של בעלה לאס אס. כל אלה שהעידו, כמו גם התובעים שהעלו את הסיפורים, היו המומים מהתנהגותה של רעייתו של המפקד. עם זאת, מסיבות שאינן ברורות היא שוחררה, כמו רבים שלא החזיקו בתפקיד רשמי. בתום משפט למברג שבו הועמדו לדין בין היתר פושעי מחנה ינובסקה, קבע ראש צוות השופטים כי: אין זה מתפקידו של בית המשפט לשלוט בעברה של גרמניה; זו הייתה המשימה של העם כולו, "שלא ניתן לשחרר את מצפונו ולנגב את כל כתמיו כאן בבית המשפט". כמה מבני אומה זו, נאשמים עם דם על הידיים, הורשו ללכת הביתה כשמצפונם נקי על ידי בני גילם נשים בשורות הנאצים ינובסקה גטו לבוב PressReader.com - Digital Newspaper & Magazine Subscriptions, www.pressreader.com Janowska camp commandant Gustav Willhaus, encyclopedia.ushmm.org (באנגלית) Janowska camp commandant Gustav Willhaus, encyclopedia.ushmm.org (באנגלית) Von Teresa Tropf, Hitlers willige Helferinnen, www.braunschweiger-zeitung.de, ‏2014-08-02 (ב־) PressReader.com - Digital Newspaper & Magazine Subscriptions, www.pressreader.com Garner, Dwight (2013-10-08). "Nazism's Feminine Side, Brutal and Murderous". The New York Times (באנגלית אמריקאית). נבדק ב-2022-12-15.
מריה מאדי

ד"ר מריה קיש מאדי (בהונגרית: Mádi Kiss Mária;‏ 14 במאי 1898 – 4 בדצמבר 1970) הייתה רופאה אמריקאי ילידת הונגריה, חסידת אומות העולם. מאדי נולדה וגדלה בבודפשט, הונגריה. התחנכה בלידס, בריטניה והוסמכה כרופאה ב-1922. לאחר מכן, התמחתה ברדיולוגיה. ב-1920 נישאה לאורתופד בשם לאיוש פלשובוקי (Lajos Felsöbuki) ובאותה שנה נולדה להם בת משותפת אחת, הילדה. הזוג התגרש ב-1924. בפברואר 1944, חודש לפני הפלישה הגרמנית להונגריה, מאדי שובצה לעבוד במרפאת חוץ שהופעלה על ידי המוסד ההונגרי לביטוח לאומי (Országos Társadalombiztosító Intézet (הו')). אחד משני הרופאים של המחלקה גויס לצבא ההונגרי, והיא מונתה לשמש כמחליפתו הזמנית. חודשיים לאחר מכן, הרופאה היהודייה שעבדה איתה הודחה מתפקידה לצמיתות ומאדי נהפכה לרופאה היחידה במרפאה. בסתיו 1944 החביאה בביתה שבבודפשט את חברתה היהודייה איירין לאקוש, ואת האחיין שלה אלפרד שהיה בן 7, והשניים שהו בדירתה עד לסוף מלחמת העולם השנייה. תחילה הוחבאו על ידי מאדי בחדר השירותים ובשלב מאוחר יותר מאחורי מסתור שבנתה מאחורי מראה גדולה. בסיום המלחמה התאחדו השניים עם אביו של אלפרד שגורש למחנה עבודה אך שרד את המלחמה. האם נספתה באושוויץ. מאדי שרדה את המלחמה, היגרה לארצות הברית בשנת 1946 והתאחדה עם משפחתה. למרות הסמכתה היא נדרשה להיבחן בבחינות הרישוי האמריקניות מחדש ובחרה לעבוד כפסיכיאטרית. היא נפטרה ביוסטון, טקסס ב-1970, בגיל 72. בשנת 1939 נישאה הבת הילדה לגאולוג אמריקאי שעבד ברומניה. הזוג היגר לארצות הברית ב-1941 והתיישב בלואיזיאנה, כשמאדי תכננה להצטרף אליהם בשלב מאוחר יותר. כשארה״ב הצטרפה למלחמה, ניתק הקשר בין השתיים. מאדי החליטה לכתוב יומנים שמתארים את שגרת חייה בבודפשט בימי המלחמה כתכתובת חד-צדדית ביניהן. עם הכיבוש הנאצי של הונגריה, המשיכה לתעד מאדי את שהתחרש בבודפשט באותם ימים – ההפצצות האוויריות, המחסור הכבד ומנגנוני התעמולה. מרגע שהתוודעה לרדיפה המתמשכת של היהודים החליטה שהיומנים יהפכו למסמך עדות וכתבה רבות על ההגבלות, האלימות והגירושים. לתיעוד היא הוסיפה תמונות, גזירי מידע וקטעי עיתונות שאספה. בשנים שלאחר המלחמה נוספו ליומנים גם הערות בכתב ידה. מאדי לא חשפה את סיפור ההצלה והיומנים הוסתרו. בסוף שנות ה-80 נוצר קשר בין אלפרד לאקוש, הילד שהצילה מאדי, לבין המשפחה וכך הם התגלו. ב-2013, 16 היומנים נתרמו למוזיאון ארצות הברית לזכר השואה, וכיום הם מוצגים בו בשלמותם. היומנים נחשבים למסמך נדיר ביחס לתיעודים כתובים אחרים מתקופת השואה, מפני שנכתבו על ידי אישה שאינה יהודייה ובאנגלית רהוטה. בשנת 2015, הכיר יד ושם במריה מאדי כחסידת אומות העולם על מעשה ההצלה של בני משפחת לאקוש. שמה נחקק בקיר הכבוד בגן חסידי אומות העולם. מריה מאדי, באתר יד ושם (באנגלית) ”יומניה של מריה מאדי“, באתר מוזיאון ארצות הברית לזכר השואה I Am Going to Be a Witness: Maria Madi's Diary, סרטון באתר יוטיוב (באנגלית) Elliott, Karena, 70-Year-Old Diary Earns Woman Posthumous Righteous among Nations Award, The Times of Israel, ‏13 May 2016 Michael E. Ruane, Defiant Hungarian doctor hid Jewish boy as Nazis scoured Budapest during Holocaust, The Washington Post, 2014 על פי תיק חסידי אומות עולם, יד ושם, מספר M.31.2/13059 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מריה מאדי".
יחסי ליטא–ליכטנשטיין

יחסי ליטא–ליכטנשטיין הם היחסים הדיפלומטיים הרשמיים שבין רפובליקת ליטא לבין נסיכות ליכטנשטיין. וילהלם, דוכס אוראך, שמועצת ליטא שקלה להכריז עליו כמלך ליטא, התגורר בטירת ליכטנשטיין. מכתבו של האפיפיור בנדיקטוס החמישה עשר המברך את וילהלם על הפיכתו למלך ליטא עדיין שמור בטירת ליכטנשטיין. היחסים בין ליטא לליכטנשטיין כוננו ב-27 במרץ 2001. שתי המדינות חברות באו"ם, במועצת אירופה ובארגונים בינלאומיים אחרים. בשנת 2020 מחזור הסחר בין ליטא לליכטנשטיין הסתכם ב-730.1 אלף אירו, וליכטנשטיין הייתה שותפת הסחר ה-141 של ליטא במונחים של נפח סחר. היצוא הסתכם ב-635.2 אלף אירו; ליכטנשטיין היא שותפת הייצוא ה-140 בגודלה במונחים של נפח סחר. היבוא הסתכם ב-94.4 אלף אירו; ליכטנשטיין היא שותפת היבוא ה-113 במונחים של נפח סחר. המוצרים המיובאים ביותר הם: מכונות ומכשירים חשמליים וחלקיהם (77%), כימיקלים אנאורגניים (16%), מכשירים אופטיים, צילום, קולנועיים (2%), מתכות בסיסיות (2%), מוצרים כימיים שונים (1%) וחומרי דפוס (1%). ליכטנשטיין נמצאת במקום ה-25 במונחים של השקעות זרות ישירות בליטא וההשקעות מסתכמות ב-75.87 מיליון אירו. ליטא מיוצגת בליכטנשטיין באמצעות שגרירותה בווינה, אוסטריה, ובנוסף מחזיקה קונסוליית כבוד בטריזן. ליכטנשטיין מיוצגת בליטא באמצעות שגרירות שווייץ בריגה. מדיה וקבצים בנושא יחסי ליטא–ליכטנשטיין בוויקישיתוף ליטא באתר משרד החוץ הליטאי ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
יחסי הולנד–קרואטיה

יחסי הולנד–קרואטיה הם יחסי החוץ בין קרואטיה להולנד. שתי המדינות כוננו יחסים דיפלומטיים ב-23 באפריל 1992. שתי המדינות חברות מלאות באיחוד האירופי ובנאט"ו. הולנד הצטרפה לאיחוד האירופי כמדינה חברה מייסדת, וקרואטיה הצטרפה לאיחוד האירופי ב-2013. בשנת 2022 ציינו שתי המדינות 30 שנה לכינון היחסים הדיפלומטיים ביניהן. קרואטיה מחזיקה בהולנד שגרירות בהאג. הולנד מחזיקה בקרואטיה שגרירות בזאגרב ו-3 קונסוליות כבוד בדוברובניק, אופטיה וספליט. שגרירות קרואטיה בהאג שגרירות הולנד בזאגרב 30 years of diplomatic relations between Croatia and the Netherlands באתר משרד החוץ ההולנדי
סבסטיאן בורנאוו

סבסטיאן בורנאוו (בהולנדית: Sebastiaan Bornauw; נולד ב-22 במרץ 1999 בוומל שבבלגיה) הוא כדורגלן בלגי המשחק בעמדת הבלם בקבוצת וולפסבורג מהבונדסליגה ובנבחרת בלגיה. בורנאוו גדל במחלקת הנוער של אנדרלכט. ב-28 ביולי 2018 ערך את הופעת הבכורה שלו בקבוצה הבוגרת של המועדון, בניצחון 4-1 על קורטרייק במסגרת המחזור הראשון בליגת העל הבלגית לעונת 2018/2019. ב-27 בדצמבר הבקיע את שער הבכורה שלו בנבחרת, בניצחון 3-0 על בוורן במסגרת המחזור ה-21 בליגה. הוא ערך 24 הופעות ליגה במועדון, בהן הבקיע שער אחד. ב-6 באוגוסט 2019 חתם בורנאוו על חוזה לחמש שנים בפ.צ. קלן מהבונדסליגה. ב-23 באוגוסט ערך את הופעת הבכורה שלו במועדון, בהפסד 3-1 לבורוסיה דורטמונד במסגרת המחזור השני בליגה לעונת 2019/2020. ב-20 באוקטובר הבקיע את שער הבכורה שלו במועדון, בניצחון 3-0 על פאדרבורן 07 במסגרת המחזור השמיני בליגה. הוא שיחק במועדון במשך שתי עונות, בהן ערך 52 הופעות ליגה והבקיע שבעה שערים. ב-16 ביולי 2021 חתם בורנאוו על חוזה לחמש שנים בוולפסבורג מהבונדסליגה. ב-8 באוקטובר 2020 ערך בורנאוו את הופעת הבכורה שלו בנבחרת בלגיה, בתיקו 1-1 נגד נבחרת חוף השנהב במשחק ידידות. מדיה וקבצים בנושא סבסטיאן בורנאוו בוויקישיתוף סבסטיאן בורנאוו, באתר Transfermarkt סבסטיאן בורנאוו, באתר Soccerway סבסטיאן בורנאוו, באתר BDFutbol סבסטיאן בורנאוו, באתר WorldFootball.net סבסטיאן בורנאוו, באתר National Football Teams סבסטיאן בורנאוו, באתר FootballDatabase.eu סבסטיאן בורנאוו, באתר ESPN Sebastiaan Bornauw wechselt zum FC באתר הרשמי של פ.צ. קלן, 6 באוגוסט 2019 (בגרמנית) "Ich bin gespannt": Bornauw wechselt nach Wolfsburg באתר Kicker, ‏ 16 ביולי 2021 (בגרמנית)
שמורת אלונה

שְׁמוּרַת אלונה היא שמורת טבע ברמות מנשה. השמורה משתרעת בגבעות המערביות של רמות מנשה, בין נחל דליה ונחל תנינים. היא נמצאת בסמוך לשמורת הר חורשן ולשמורת בוריקה. שטח השמורה 7979.65 דונם. בשמורה עוברות שתי דרכים, דרך ג'יפים מסומנת אדום, 4357, ודרך מסומנת ירוק, 4365. בשמורה יער של אלון התבור, אלון מצוי ואלה ארץ-ישראלית. כמו כן השמורה עשירה בפריחה עונתית. בשולי השמורה מצוי מערכת נקבות ופירים שהוליכו מים לקיסריה. מערכת זו מתחילה ככל הנראה באזור עין צברים שבמזרח השמורה. קטע מהמערכת, מחוץ לגבולות השמורה, נחפר ונפתח לקהל בתשלום בקרבת המושבים אביאל ועמיקם. השמורה משתרעת על חלק מהשטח של יער אלונה, שבעבר נודע כיער בוריקה. היער היה שטח אש של צה"ל ולכן לא הוכרז כשמורת טבע וסבל מכריתה רבה ורעיה בלתי מבוקרת של צאן. באמצע שנות ה-80 הוחלט על הקמת "פארק אלונה" על שטח של 19,000 דונם ובמסגרת זאת נפרצו דרכים בשטח. תוכנית לפארק אלונה הופקדה להתנגדויות הציבור בשנת 2011 ואושרה בשנת 2012. ההכרזה הרשמית על השמורה הייתה ב-11 בנובמבר 2019. השמורה מקיפה רק את חלק מהשטח של פארק אלונה, מכיוון שחלק מהשטחים הוחרגו מהשמורה כדי שינוהלו על ידי הקרן הקיימת. שמורת אלונה, אתר "טבע ונופים בישראל" איטו אבירם, קסמיו של היער הנשכח, מעריב, 22 בפברואר 1980 טיול סופשבוע, בין בת שלמה ובנימינה, מעריב, 4 באפריל 1986; המשך
עונת 2020/2021 בליגה האדריאטית

עונת 2020/2021 בליגה האדריאטית הייתה העונה ה-20 של תחרות הכדורסל הבין-לאומית. התחרויות התקיימו ב-2 חטיבות. בחטיבה העליונה השתתפו קבוצות מסרביה (5 קבוצות), קרואטיה וסלובניה (3 כל אחת), מונטנגרו (2) ובוסניה והרצגובינה (1), בסך הכל 14 קבוצות. המשחק הראשון התקיים ב-2 באוקטובר 2020 והתחרות הסתיימה ב-28 במאי 2021. התחרות כללה עונה סדירה (26 סיבובים), ושלב הפיינל פור במתכונת של משחקי בית וחוץ. משחקי חצי הגמר נערכו עד ל-2 ניצחונות. משחקי הגמר התקיימו עד 3 ניצחונות. בגלל מגפת הקורונה העונה הקודמת הופסקה ולא הגיע לסיום. לכן הוחלט שאף קבוצה לא תרד ליגה ומחטיבה השנייה יעלו קבוצות שזכו במקומות 1–2 בהתאם למצב בו משחקי הליגה הופסקו. בהתאם לכך לליגה התווספו בוראץ צ'אצ'אק מסרביה וק.ק. ספליט מקרואטיה. העונה הסתיימה בזכייה של הכוכב האדום בלגרד מסרביה, בפעם החמישית בתולדות המועדון. במהלך העונה נקלעה קופר פרימורסקה למשבר כלכלי ולא יכלה להשתתף בתחרות. בהתאם לכך היא הפסיקה את פעילותה, וקבוצות שהיו צריכות לשחק מולה זכו בניצחון טכני. ק.ק. ספליט מקרואטיה שיחקה במשחקי מבחן, ניצחה ונותרה בליגה. משחקי חצי הגמר נערכו עד ל-3 ניצחונות. משחקי הגמר נערכו עד ל-5 ניצחונות. נתוני העונה מאתר יורובסקט
עונת 2021/2022 בליגה האדריאטית

עונת 2021/2022 בליגה האדריאטית הייתה העונה ה-21 של תחרות לקבוצות כדורסל. תחרויות התקיימו ב-2 חטיבות. בחטיבה הראשונה (עליונה) השתתפו קבוצות מהמדינות הבאות: סרביה - 5 קבוצות, קרואטיה - 3 קבוצות, סלובניה - 2 קבוצות, בוסניה והרצגובינה - קבוצה בודדת, מונטנגרו - 3 קבוצות. המשחק הראשון התקיים ב-24 בספטמבר 2021 ותחרות הסתיימה ב-6 ביוני 2022. בתחרות השתתפו 14 קבוצות. התחרות כללה העונה הסדירה (26 סיבובים) ושלב הפיינל פור במתכונת של משחקי בית ומשחקי חוץ. משחקי חצי הגמר נערכו עד ל-2 ניצחונות. משחקי הגמר התקיימו עד 3 ניצחונות. הקבוצות שסיימו את עונה במקומות 1-2 עלו ישירות למשחקי חצי הגמר. בין הקבוצות שסיימו את עונה במקומות 3-6 נערכו משחקי עלי הלחצי הגמר. בהתאם לתוצאות העונה הקודמת לחטיבה הראשונה עלתה קבוצת סטודנטסקי סנטאר ממונטנגרו. העונה הסתיימה בניצחון של הכוכב האדום בלגרד מסרביה, בפעם השישית בתולדות המועדון. בסיום העונה קבוצת קרקה נובו מסטו ירדה ליגה. מכיוון שלפי תקנון הליגה לא יותר מ-5 קבוצות מאותה מדינה יכלו לשחק בחטיבה העליונה, בוראץ צ'אצ'אק שיחקה משחקי מבחן עם קבוצה סרבית שניצחה בחטיבה השנייה, ניצחה אותה ונותרה בחטיבה העליונה. משחקי חצי הגמר נערכו עד ל-3 ניצחונות. משחקי הגמר נערכו עד ל-5 ניצחונות. נתוני העונה מאתר יורובסקט
דנקו

האם התכוונתם ל... נטליה דנקו – הייתה פסלת-קרמיקה סובייטית פישטה דנקו – מוזיקאי צועני-הונגרי קריסטינה דנקו – חסידת אומות העולם פולנית דנקן
יחסי פינלנד–קרואטיה

יחסי פינלנד–קרואטיה הם יחסי החוץ בין פינלנד לקרואטיה. פינלנד הכירה בקרואטיה ב-2 ביולי 1941, אולם ניתקה את היחסים הדיפלומטיים עימה ב-20 בספטמבר 1944. פינלנד הכירה מחדש בקרואטיה ב-17 בינואר 1992, ושתי המדינות כוננו מחדש את היחסים הדיפלומטיים ב-19 בפברואר 1992. שתי המדינות חברות מלאות באיחוד האירופי. פינלנד הצטרפה לאיחוד האירופי ב-1995, וקרואטיה הצטרפה לאיחוד האירופי ב-2013. ביולי 2022, קרואטיה אישרה במלואה את בקשת החברות של פינלנד לנאט"ו . קרואטיה מחזיקה בפינלנד שגרירות בהלסינקי. פינלנד מחזיקה בקרואטיה שגרירות בזאגרב ו-3 קונסוליות כבוד ברייקה, ספליט וזאגרב. מדיה וקבצים בנושא יחסי פינלנד–קרואטיה בוויקישיתוף "Croatia ratifies Nato accession for Finland and Sweden". n1info.hr (באנגלית). נבדק ב-2022-07-15.
עזורה

עזורה היא מסעדה הנמצאת ברחוב האשכול 4 בירושלים, בתוך שוק מחנה יהודה. המסעדה - שמתמחה בתבשילים כורדיים, עיראקיים וטורקיים, נפתחה בתחילת שנות ה-50 של המאה ה-20 על ידי עזרא שרפלר, ונחשבת עד היום לאחת המסעדות הבולטות בעיר. למסעדה סניף במתחם גן החשמל בתל אביב. שרפלר נולד בעיר דיארבקיר שבדרום-מזרח אנטוליה בשנת 1933. לאחר עלייתו ארצה בשנת 1949, וכשהוא בן 17, חבר שרפלר לרחמים בן יוסף, והשניים הקימו את מסעדת "רחמו" בשוק מחנה יהודה. מספר שנים לאחר מכן, שרפלר החליט לעזוב את המסעדה ועם ברכתו של בן יוסף, פתח את מסעדת עזורה בשכונת ממילא. בשנות ה-60, ואחרי שנחתם הסכם ג'נטלמני בין שרפלר לבין בן יוסף, הועברה המסעדה מממילא ונפתחה מחדש כדוכן בשוק. בימיה הראשונים של המסעדה הוגש מספר מנות מצומצם, ובעיקר אורז ושעועית, חומוס ומג'דרה. היה זה בתקופה ששרפלר עבד לבדו במסעדה, כששימש טבח, מלצר ומנהל בו זמנית. בהמשך הצטרפו אליו בניו, ותפריט המסעדה התרחב לקובה ותבשילי בשר. בשנת 1981, לאחר שזזה מספר פעמים, עברה המסעדה למיקומה הנוכחי בשוק העיראקי במחנה יהודה. באותה תקופה החלו לפקוד את המסעדה פוליטיקאים ואמנים, דוגמת חיים גורי, צחי הנגבי, ישראל כ"ץ, משה נסים, שאנן סטריט וגדעון עזרא. בשנת 2009, עם עליית הפופולריות של שוק מחנה יהודה, התרחבה גם המסעדה על מספר מבנים קטנים ברחוב. שעת הסגירה המוקדמת (סביב 14:00 בצהריים), שהייתה מקובלת בעבר, השתנתה, והמסעדה החלה לעבוד עד שעות הערב המוקדמות. שש שנים לאחר מכן נחנך הסניף הראשון של המסעדה בתל אביב, שמנוהל על ידי בניו של שרפלר. בספר השירה "כשאמא שלי הייתה מלכה" של יוסי בנאי, שיצא לאור ב-1996, מופיע השיר "במסעדה אצל עזורה", שמתאר את חוויותיו של בנאי כאורח במסעדה. מילות השיר מופיעות על לוח מתכת ברחבה החיצונית של המסעדה. עזורה, ברשת החברתית פייסבוק חגי עמית, לא רק המחיר: ההבדלים הקטנים בין מסעדת עזורה בירושלים והסניף שלה בת"א, באתר TheMarker‏, 15 בספטמבר 2023 איתן לשם, מת עזרא "עזורה" שרפלר, האיש מאחורי המיתולוגיה הירושלמית בת ה-70 במחנה יהודה, באתר הארץ, 14 בדצמבר 2022 שרון בן-דוד, ‏עזרא שרפלר, איש "עזורה" האגדית ממחנה יהודה, נפטר בגיל 90, באתר "Time Out ישראל", 14 בדצמבר 2022 גרדה גלזר‏, המוסד: עזורה, באתר וואלה, 19 במרץ 2012 יעל לאור‏, מעצמת הקובה מתרחבת: מסעדת עזורה פותחת סניף בת"א, באתר וואלה, 3 בפברואר 2015 דוד אסף‏, קיר השירים: סיור ספרותי בשוק מחנה יהודה, בבלוג "עונג שבת", 2 בנובמבר 2018
מרים שתל

מרים שתל (12 בדצמבר 1903, אמסטרדם - 27 בנובמבר 2006, באר שבע) הייתה ביולוגית, ציירת ומלחינת יצירות מקהלה הולנדית-ישראלית. שתל נולדה בשם מריאן שיפרה "ג'אני" פינקהוף (Marianne Schifra "Jannie" Pinkhof). היא הייתה אחותה של קלרה אשר-פינקהוף, לימים סופרת מצליחה שכתבה ספרי ילדים. בשנת 1929 קיבלה דוקטורט בביולוגיה מאוניברסיטת אמסטרדם. בגרמניה בשנות ה-30 ניסתה לתווך בסכסוך ציוני בין פנחס רוזנבליט לתנועת הנוער בראשות הנרייטה סאלד. שתל, ניצולת השואה, עלתה לישראל ב-1948, וכעבור כשנה התיישבה בבאר שבע. היא אימצה השם הפרטי העברי מרים. ב-1951 הצטרפה למקהלה בה השתתפה עד 1985. משנת 1956 החלה להלחין למקהלה ומשנת 1968 גם ציירה. שתל למדה קומפוזיציה אצל חיים אלכסנדר, פאול בן-חיים וארתור גידרון. בשנת 1930 נישאה שתל לד"ר איזידור "איס" (יצחק) שפנגנטל, אף הוא מאמסטרדם, ולהם נולדו שבעה ילדים. יצחק היה רופא בבאר שבע ועברת את שם משפחתם לשתל. בשנת 1988 קיבלה שתל את פרס יקירת העיר באר שבע, בין היתר על תמיכתה בבעלה במתן טיפול רפואי בתנאים קשים. התכתבותה עם פאול בן-חיים נשמרת בספרייה הלאומית. החיבורים הווקאליים של שתל כוללים: אל הר גאווה (מותאם למקהלה מעורבת מאת מ. לושיג) הד אל ארצי (מקהלת נשים) ארבע בלדות (קול וגיטרה) הד (מקהלת נשים) אני קורא לך (השבעתי אתכן; מקהלת נשים א-קפלה) קינה (מקהלת נשים וכינור) שלום עליכם (מקהלה מעורבת א-קפלה) תפילה תהילים ק"ד ד' (ברכי נפשי; מקהלה מעורבת) תהילים קל"ג ג' (כטל חרמון) המוזיקה של שתל יצאה לאור בהוצאת המכון למוסיקה ישראלית. Weitz, Jay (1989). "Review". Fontes Artis Musicae. 36 (4): 335–337. ISSN 2471-156X. JSTOR 23507496 – via JSTOR. Hixon, Donald L. (1993). Women in music : an encyclopedic biobibliography. Don A. Hennessee (2nd ed.). Metuchen, N.J.: Scarecrow Press. ISBN 0-8108-2769-7. OCLC 28889156. Cohen, Aaron I. (1987). International Encyclopedia of Women Composers (באנגלית) (2nd ed.). New York: Books & Music (USA). p. 637. ISBN 978-0-9617485-2-4. "Dr. Miriam Shatal". 1988 - יקירי העיר באר שבע. Beersheba Municipality. Hecht, D. J. Religiöse Zionistinnen. Die Europäische Misrachi-Frauenorganisation 1929-1939. (German). Aschkenas: Zeitschrift für Geschichte und Kultur der Juden, [s. l.], v. 29, n. 1, p. 211–234, 2019. DOI 10.1515/asch-2019-0014. Disponível em: https://search.ebscohost.com/login.aspx?direct=true&db=edb&AN=137031061&site=eds-live&scope=site. Acesso em: 15 jul. 2022. יד ושם, חתונה בטלאי צהוב באמסטרדם, באתר יד ושם, ‏2022 "Dr. Miriam Shatal". 1988 - יקירי העיר באר שבע. Beersheba Municipality. Cohen, Aaron I. (1987). International Encyclopedia of Women Composers (באנגלית) (2nd ed.). New York: Books & Music (USA). p. 637. ISBN 978-0-9617485-2-4. Shatal, Mirjam (1963). Correspondence: Miriam Shatal - Paul Ben-Haim (באנגלית). OCLC 875086039. MacAuslan, Janna; Aspen, Kristan (1997). Guitar Music by Women Composers: An Annotated Catalog (באנגלית). Greenwood Press. ISBN 978-0-313-29385-6. Hastetter, Michaela Christine (2006). "Horch! mein Geliebter!": die Wiederentdeckung der geistlichen Schriftauslegung in den Hoheliedvertonungen des 20. Jahrhunderts (בגרמנית). EOS Verlag Erzabtei St. Ottilien. ISBN 978-3-8306-7255-5. Musica judaica (באנגלית). American Society for Jewish Music. 1988. "May Peace Be With You (Shalom aleichem) Miriam Shatal | mixed choir | Scores". www.imi.org.il. נבדק ב-2022-07-14.